**ZMLUVA č. .../2020**

o poskytnutí dotácie na projekt

uzatvorená podľa § 13 ods. 10 zákona č. 539/2008 Z. z. o podpore regionálneho rozvoja v znení neskorších predpisov (ďalej len „zákon o podpore regionálneho rozvoja“), zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon o rozpočtových pravidlách verejnej správy“) a na základe publikovanej Výzvy napredkladanie žiadostí o poskytnutie dotácie v oblasti podpory regionálneho rozvoja č. 6983/2019/OSMRR (ďalej len „výzva“) medzi zmluvnými stranami (ďalej len „zmluva“):

Poskytovateľ dotácie: Úrad podpredsedu vlády Slovenskej republiky

pre investície a informatizáciu

Sídlo: Štefánikova 15

811 05 Bratislava

Slovenská republika

Štatutárny orgán: Mgr. Patrik Krauspe, vedúci úradu

IČO: 50 349 287

DIČ: 2120287004

IBAN: SK52 8180 0000 0070 0055 7142

(ďalej len „poskytovateľ”)

a

**Prijímateľ dotácie:**

Sídlo:

Štatutárny orgán:

IČO:

DIČ:

IBAN:

(ďalej len „**prijímateľ**”)

(poskytovateľ a prijímateľ ďalej spoločne aj ako „**zmluvné strany**“)

Článok I

Predmet a účel zmluvy

1. Predmetom zmluvy je úprava zmluvných podmienok, práv a povinností zmluvných strán pri poskytnutí dotácie z kapitoly Úradu podpredsedu vlády Slovenskej republiky pre investície a informatizáciu na podporu regionálneho rozvoja na základe žiadosti o poskytnutie dotácie na projekt číslo xx/2020 s názvom xxxxx (ďalej len „**podporený projekt**“) v celkovej sume xxx eur (slovom: xxxx eur) (ďalej len „**dotácia**“), čo predstavuje xx % z celkových oprávnených výdavkov podporeného projektu, ktorú sa prijímateľ zaväzuje použiť v plnej výške na realizáciu podporeného projektu, v rozsahu a za podmienok vymedzených v tejto zmluve. Poskytovateľ sa zaväzuje poskytnúť dotáciu zo štátneho rozpočtu Slovenskej republiky prostredníctvom kapitoly Úradu podpredsedu vlády Slovenskej republiky pre investície a informatizáciu podľa ustanovení § 8a zákona o rozpočtových pravidlách verejnej správy a zákona o podpore regionálneho rozvoja za podmienok ustanovených v tejto zmluve.
2. Prijímateľ prijíma dotáciu bez výhrad a v plnom rozsahu a zaväzuje sa ju použiť v súlade so žiadosťou o poskytnutie dotácie na projekt, v súlade s  odsekom 1 tohto článku, v súlade so základnou charakteristikou podporeného projektu, ktorý tvorí prílohu č. 1 tejto zmluvy a v súlade so všeobecnými zmluvnými podmienkami k zmluve o poskytnutí dotácie na projekt, ktoré tvoria prílohu č. 2 tejto zmluvy a sú jej neoddeliteľnou súčasťou (ďalej len „všeobecné zmluvné podmienky“).

Článok II

**Podmienky použitia dotácie**

1. Základným rámcom posúdenia charakteru výdavku je zákon o rozpočtových pravidlách verejnej správy a zákon č. 431/2002 Z. z. o účtovníctve v znení neskorších predpisov.
2. Za oprávnené výdavky podporeného projektu sú považované len tie výdavky, ktoré sú uvedené v článku 5  všeobecných zmluvných podmienok.
3. Poskytovateľ sa zaväzuje poukázať finančné prostriedky  predstavujúce dotáciu bezhotovostným prevodom na účet prijímateľa uvedený v záhlaví tejto zmluvy a v súlade so všeobecnými zmluvnými podmienkami do 15 pracovných dní po nadobudnutí účinnosti zmluvy.
4. Oprávnené obdobie pre použitie dotácie je 1. január 2020 až 31. december 2020.
5. Poskytnutú dotáciu je prijímateľ povinný použiť najneskôr do:

31. decembra 2020 podľa zrealizovaných výdavkov podporeného projektu,

 (ďalej len „**lehota na použitie dotácie“**).

1. Prijímateľ je povinný vrátiť poskytovateľovi poskytnutú dotáciu alebo jej časť z dôvodov uvedených v článku 9 všeobecných zmluvných podmienok.

**Článok III**

**Vyúčtovanie poskytnutej dotácie**

1. Prijímateľ je povinný zaslať vyúčtovanie poskytnutej dotácie v súlade s článkom 8 všeobecných zmluvných podmienok najneskôr do:

do 31. januára 2021.

1. V zmysle všeobecných zmluvných podmienok za správnosť údajov uvedených vo vyúčtovaní zodpovedá štatutárny orgán prijímateľa.

Článok IV

Štátna pomoc

Dotácia ~~je~~/nie je[[1]](#footnote-1)\* poskytnutá ako ad hoc štátna pomoc/minimálna pomoc\* (ďalej len „pomoc“).

Článok V

Spoločné a záverečné ustanovenia

1. Ďalšie podmienky na poskytovanie dotácie, hospodárenie s dotáciou, postup pri uplatňovaní, navrhovaní a schvaľovaní dotácie, kontrolu použitia dotácie a jej zúčtovanie upravujú všeobecné zmluvné podmienky a ďalej ustanovenia zákona o rozpočtových pravidlách verejnej správy, zákona o podpore regionálneho rozvoja a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov. Ostatné vzťahy, ktoré nie sú upravené výslovne v tejto zmluve, sa riadia zákonom č. 40/1964 Zb. Občiansky zákonník v znení neskorších predpisov (ďalej len „Občiansky zákonník“), ak nie je ustanovené inak.
2. Poskytovateľ si vyhradzuje právo znížiť výšku dotácie z dôvodu nedostatku finančných prostriedkov v rozpočte v súvislosti s viazaním výdavkov štátneho rozpočtu Ministerstvom financií Slovenskej republiky. V takomto prípade poskytovateľ nezodpovedá za vzniknuté náklady, ani za prípadnú škodu.
3. Zmluva sa uzatvára na dobu určitú, a to do času riadneho splnenia záväzkov zmluvných strán podľa tejto zmluvy, najmä do vyrovnania všetkých finančných záväzkov prijímateľa voči poskytovateľovi.
4. Záväzky obsiahnuté v tejto zmluve nie je možné previesť na tretie osoby. V prípade zmeny právnej formy prijímateľa, zrušenia prijímateľa bez likvidácie je prijímateľ povinný bezodkladne oznámiť túto skutočnosť poskytovateľovi.
5. Zmluvné strany berú na vedomie zákonné povinnosti vyplývajúce z ustanovenia § 47a Občianskeho zákonníka a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. Prijímateľ podpisom tejto zmluvy zároveň udeľuje poskytovateľovi súhlas so spracúvaním osobných údajov podľa § 13 a 14 zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov na účel výkonu práv a povinností poskytovateľa podľa tejto zmluvy a na vedenie databáz o poskytnutých finančných prostriedkoch.
6. Obsah tejto zmluvy je možné meniť alebo dopĺňať len po vzájomnej dohode obidvoch zmluvných strán, a to formou číslovaných písomných dodatkov, ktoré budú neoddeliteľnou súčasťou tejto zmluvy, ak v zmluve nie je uvedené inak.
7. Neoddeliteľnou súčasťou tejto zmluvy sú príloha č. 1 – Základná charakteristika podporeného projektu, príloha č. 2 – Všeobecné zmluvné podmienky k zmluve o poskytnutí dotácie na projekt a príloha č. 3 – Pravidlá určovania výšky vrátenia poskytnutej dotácie v nadväznosti na zistenia porušenia pravidiel a postupov verejného obstarávania.
8. Zmluva je vyhotovená v 4 rovnopisoch, z ktorých 1 dostane prijímateľ a 3 poskytovateľ.
9. Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
10. Zmluvné strany vyhlasujú, že ich spôsobilosť a voľnosť uzavrieť túto zmluvu, ako aj spôsobilosť k súvisiacim právnym úkonom nie je žiadnym spôsobom obmedzená alebo vylúčená a že túto zmluvu uzatvárajú slobodne a vážne. Zmluvné strany vyhlasujú, že si zmluvu prečítali, jej obsahu porozumeli v plnom rozsahu a na znak súhlasu ju vo vlastnom mene podpisujú.

|  |  |
| --- | --- |
| **Za poskytovateľa:** **V Bratislave, dňa** ............................................................ **Mgr. Patrik Krauspe****vedúci úradu**  | **Za prijímateľa:** **V xxx , dňa** .............................................................. **xxx** |

**Príloha č. 1**

**Zmluvy o poskytnutí dotácie na projekt**

**Základná charakteristika podporeného projektu**

1. Účel poskytnutia dotácie: realizácia podporeného projektu.
2. Názov podporeného projektu: (je uvedený v Popise projektu v poli Názov projektu).

Účel podporeného projektu: (je uvedený v Popise projektu v poli Účel projektu).

1. Naplnenie účelu podporeného projektu je posudzované na základe dosiahnutia nasledujúcich výstupových ukazovateľov:
2. Rozpočet podporeného projektu v zmysle žiadosti o poskytnutie dotácie na projekt je:

|  |  |  |
| --- | --- | --- |
| Označenie | Celkovo v eurách | Z toho dotácia v eurách |
| Bežné výdavky | 0,00 | 0,00 |
| Kapitálové výdavky | 0,00 | 0,00 |
| Spolu | 0,00 | 0,00 |
| Podiel dotácie  | 00,00 % |
| Výška spolufinancovania | 0,00 |

1. Účel podporeného projektu bude dosiahnutý realizáciou tejto aktivity:
2. Katastrálne územie, parcelné čísla a údaje o stavbe[[2]](#footnote-2): xxx

**Príloha č. 2**

**Zmluvy o poskytnutí dotácie na projekt**

**VŠEOBECNÉ ZMLUVNÉ PODMIENKY**

**k zmluve o poskytnutí dotácie na projekt**

1. **VŠEOBECNÉ USTANOVENIA**
	1. Všeobecné zmluvné podmienky k zmluve o poskytnutí dotácie na projekt upravujú práva a povinnosti zmluvných strán, ktorými sú na strane jednej poskytovateľ a na strane druhej prijímateľ a zásady právneho vzťahu medzi nimi. Sú záväzné pre obe strany právneho vzťahu a vychádzajú zo všeobecne záväzných právnych predpisov Slovenskej republiky.
	2. Pre účely týchto všeobecných zmluvných podmienok sa všeobecné zmluvné podmienky ďalej označujú ako „VZP“.
	3. VZP sú neoddeliteľnou súčasťou zmluvy o poskytnutí dotácie na projekt. Ak by niektoré ustanovenia VZP boli v rozpore s ustanoveniami zmluvy o poskytnutí dotácie na projekt, platia ustanovenia zmluvy o poskytnutí dotácie na projekt.
	4. Vzájomné práva a povinnosti medzi poskytovateľom a prijímateľom sa riadia zmluvou o poskytnutí dotácie na projekt, dokumentmi, na ktoré zmluva o poskytnutí dotácie na projekt odkazuje a právnymi predpismi Slovenskej republiky. Zmluvné strany sa dohodli, že práva a povinnosti zmluvných strán sa ďalej spravujú príslušnou záväznou metodikou Úradu podpredsedu vlády Slovenskej republiky pre investície a informatizáciu na predkladanie a vyhodnocovanie žiadostí o poskytnutie dotácie v oblasti podpory regionálneho rozvoja na rok 2020 a Výzvou na predkladanie žiadostí o poskytnutie dotácie v oblasti podpory regionálneho rozvoja na rok 2020 (ďalej len Výzva“).
2. **POJMY A SKRATKY**
	1. Pojmy a skratky používané vo vzťahu medzi poskytovateľom a prijímateľom na účely zmluvy o poskytnutí dotácie na projekt, ak nie je v zmluve o poskytnutí dotácie na projekt osobitne dohodnuté inak, sú najmä:

**Aktivita** –súhrn činností realizovaných prijímateľom v rámci podporeného projektu na to vyčlenenými finančnými zdrojmi, ktoré prispievajú k dosiahnutiu konkrétneho výsledku a majú definovaný výstup;

**Bezodkladne** –znamená najneskôr do 5 kalendárnych dní od vzniku skutočnosti rozhodujúcej pre počítanie lehoty;

**Celkové oprávnené výdavky** – oprávnené výdavky prijímateľa, ktoré súvisia výlučne s realizáciou aktivít podporeného projektu v rámci oprávneného obdobia stanoveného v zmluve o poskytnutí dotácie na projekt vo forme výdavkov prijímateľa;

**Celkový rozpočet podporeného projektu** – schválený celkový rozpočet podporeného projektu, ktorý je prílohou žiadosti o poskytnutie dotácie na projekt v zmysle zmien uvedených v oznámení o odporučení žiadosti o dotáciu na schválenie podľa čl. 7 ods. 2 Záväznej metodiky a zmien schválených podľa čl. 6 ods. 6.6. VZP;

**Lehota na použitie dotácie –** určenie časového úseku, počas ktorého je prijímateľ oprávnený použiť poskytnutú dotáciu;

**Občiansky zákonník –** zákon č. 40/1964 Zb. Občiansky zákonník v znení neskorších predpisov;

**Oprávnené výdavky** – výdavky, ktoré boli skutočne vynaložené v rámci obdobia oprávnenosti stanoveného v zmluve o poskytnutí dotácie na projekt, a to v súlade s definovanými pravidlami oprávnenosti v Záväznej metodike a vo VZP;

**PHM –** pohonné hmoty;

**Štátna pomoc –** pomoc podľa zákona č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci);

**Rozpočet podporeného projektu** – schválený rozpočet podporeného projektu, ktorý je uvedený v ods. 3 prílohy č. 1 zmluvy o poskytnutí dotácie na projekt;

**Sekcia regionálneho rozvoja -** Sekcia regionálneho rozvoja Úradu podpredsedu vlády Slovenskej republiky pre investície a informatizáciu;

**Schválená žiadosť o poskytnutie dotácie na projekt –** žiadosť o poskytnutie dotácie na projekt odporučená na základe schvaľovacieho procesu v zmysle Výzvy;

**Verejné obstarávanie –** pravidlá apostupy obstarávania tovarov, služieb a stavebných prác v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov v súvislosti s výberom dodávateľa tovarov, služieb a prác v projekte;

**Výzva na predkladanie žiadostí o poskytnutie dotácie v oblasti podpory regionálneho rozvoja na rok 2020** –východiskový metodický a odborný podklad zo strany poskytovateľa, na základe ktorého prijímateľ vypracováva a predkladá žiadosť o poskytnutie dotácie;

**Vyúčtovanie –** vyčíslenie a zdokumentovanie skutočných nákladov uhradených z poskytnutej dotácie v roku 2020, ktoré sa prekladá v termíne a za podmienok uvedených v zmluve o poskytnutí dotácie a vo VZP;

**Záväzná metodika** - Záväzná metodika na predkladanie a vyhodnocovanie žiadostí o poskytnutie dotácie v oblasti podpory regionálneho rozvoja na rok 2020;

**Zákon o dani z príjmov -** zákon č. 595/2003 Z. z. o dani z príjmov v znení neskorších predpisov;

**Zákon o finančnej kontrole a audite** **–** zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov;

**Zákon o podpore regionálneho rozvoja –** zákon č. 539/2008 Z. z. o podpore regionálneho rozvoja v znení neskorších predpisov;

**Zákon o rozpočtových pravidlách** **–** zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;

**Zákon o štátnej pomoci** – zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene a doplnení niektorých zákonov (zákon o štátnej pomoci);

**Zákon o účtovníctve –** zákon č. 431/2002 Z. z. o účtovníctve v znení neskorších predpisov;

**Zákon o verejnom obstarávaní –** zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;

**Žiadateľ** – subjekt územnej spolupráce podľa § 13 odsek 1 Zákona o podpore regionálneho rozvoja, ktorý predložiť žiadosť o poskytnutie dotácie na projekt.

1. **VŠEOBECNÉ POVINNOSTI**
	1. Prijímateľ sa zaväzuje dodržiavať ustanovenia zmluvy o poskytnutí dotácie na projekt tak, aby bol podporený projekt realizovaný riadne, včas a v súlade s jeho podmienkami a postupovať pri realizácii aktivít podporeného projektu s odbornou starostlivosťou.
	2. Prijímateľ zodpovedá poskytovateľovi za realizáciu aktivít podporeného projektu v celom rozsahu.
	3. Zmluva o poskytnutí dotácie na projekt sa uzatvára výhradne medzi poskytovateľom a prijímateľom.
	4. Zmluvné strany sa vzájomne zaväzujú poskytovať si všetku potrebnú súčinnosť na plnenie záväzkov zo zmluvy o poskytnutí dotácie na projekt.
	5. Prijímateľ je povinný použiť poskytnuté finančné prostriedky predstavujúce dotáciu výlučne na účel uvedený v prílohe č. 1 zmluvy o poskytnutí dotácie na projekt a realizovať podporený projekt na svoju vlastnú zodpovednosť.
	6. Prijímateľ sa zaväzuje podieľať sa na celkových oprávnených výdavkoch podporeného projektu z vlastných zdrojov alebo iných zdrojov minimálne v rozsahu stanovenom
	v čl. I ods. 1 zmluvy o poskytnutí dotácie na projekt a v Prílohe č. 1 zmluvy o poskytnutí dotácie na projekt. Prijímateľ sa zároveň zaväzuje, že výdavky financované z poskytnutej dotácie v zmysle zmluvy o poskytnutí dotácie na projekt nebudú duplicitne hradené z iných zdrojov a všetky výdavky podporeného projektu budú vedené v samostatnej analytickej evidencii.
2. **OZNAMOVANIE, DORUČOVANIE A PUBLICITA**
	1. Vzájomná komunikácia zmluvných strán sa bude uskutočňovať bežnými komunikačnými prostriedkami (najmä poštou a e-mailom), pričom všetka vzájomná komunikácia adresovaná Sekcii regionálneho rozvoja poštou bude zasielaná na nasledovnú adresu:

*Úrad podpredsedu vlády Slovenskej republiky pre investície a informatizáciu*

*Sekcia regionálneho rozvoja*

*Štefánikova 15, 811 05 Bratislava*

E-mail: *vyzva2020@vicepremier.gov.sk*

* 1. Všetka dokumentácia alebo správy prijímateľa predkladané Sekcii regionálneho rozvoja (vrátane ich príloh) v rámci zmluvy o poskytnutí dotácie na projekt musia byť v písomnej forme a musia byť podpísané jeho štatutárnym zástupcom alebo osobou na to písomne splnomocnenou alebo poverenou. Originál plnej moci alebo poverenia, prípadne ich osvedčené fotokópie musia byť predložené spolu s písomnosťou, ku ktorej sa vzťahujú.
	2. Zmluvné strany sa dohodli, že ich vzájomná komunikácia vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto zmluvy, ak nedošlo k oznámeniu zmeny adresy. Písomná forma komunikácie sa bude uskutočňovať najmä prostredníctvom doporučeného doručovania zásielok poštou alebo osobne do podateľne poskytovateľa, alebo elektronicky prostredníctvom e-mailu. Písomnosť zasielaná druhej zmluvnej strane v písomnej forme sa považuje za doručenú, ak dôjde do dispozície druhej zmluvnej strany na adrese uvedenej v záhlaví tejto zmluvy, a to aj v prípade, ak adresát písomnosť neprevzal, pričom za deň doručenia písomnosti sa považuje deň, v ktorý došlo k:
* uplynutiu úložnej (odbernej) lehoty písomnosti zasielanej poštou druhou zmluvnou stranou,
* bezdôvodnému odopretiu prijatia písomnosti, v prípade odopretia prevziať písomnosť doručovanú poštou alebo osobným doručením,
* vráteniu písomnosti odosielateľovi, v prípade vrátenia zásielky späť (bez ohľadu na prípadnú poznámku „adresát neznámy“).

Zmluvné strany výslovne súhlasia s tým, že zásielka doručovaná elektronicky prostredníctvom e-mailu bude považovaná za doručenú momentom doručenia písomnosti do e-mailovej schránky druhej zmluvnej strany, ak zmluvná strana nedostala automatickú informáciu o nedoručení e-mailovej správy.

* 1. Lehota určená podľa dní sa začína dňom, ktorý nasleduje po udalosti alebo skutočnosti, ktorá je rozhodujúca pre jej začiatok. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo ku skutočnosti určujúcej začiatok lehoty, a ak taký deň v mesiaci nie je, končí sa lehota posledným dňom mesiaca. Ak koniec lehoty pripadne na sobotu alebo na deň pracovného pokoja, je posledným dňom lehoty najbližší budúci pracovný deň.
	2. Prijímateľ sa zaväzuje bezodkladne oznámiť Sekcii regionálneho rozvoja akúkoľvek zmenu kontaktných údajov ako napr. adresa, číslo telefónu, elektronická adresa (e-mail), osoba oprávnená a zodpovedná komunikovať so Sekciou regionálneho rozvoja. Oznámenie o zmene musí byť zaslané buď prostredníctvom pošty alebo elektronicky prostredníctvom e-mailu na adresu vyzva2020@vicepremier.gov.sk. V prípade, že prijímateľ tieto informácie Sekcii regionálneho rozvoja neoznámi, považuje sa doručenie a oznámenie vykonané na poslednú známu adresu, prípadne na posledné známe číslo telefónu, alebo elektronickú adresu (napr. e-mail), za riadne vykonané.
	3. Prijímateľ je povinný pri informovaní médií o podporenom projekte a pri podujatiach konaných v súvislosti s týmto podporeným projektom, alebo pri propagácii podporeného projektu uviesť, že bol realizovaný s finančnou podporou Úradu podpredsedu vlády Slovenskej republiky pre investície a informatizáciu, a to uvedením nasledovného textu: „Realizované s finančnou podporou Úradu podpredsedu vlády Slovenskej republiky pre investície a informatizáciu – program Podpora regionálneho rozvoja“ a loga Úradu podpredsedu vlády Slovenskej republiky pre investície a informatizáciu. Rovnakým spôsobom prijímateľ označí aj dokumenty, ktoré sú výstupom podporeného projektu. Spôsob použitia loga Úradu podpredsedu vlády SR pre investície a informatizáciu musí byť v súlade s Dizajn manuálom Úradu podpredsedu vlády Slovenskej republiky pre investície a informatizáciu, ktorý je v prílohe č. 3 Výzvy.
	4. Prijímateľ je povinný minimálne 10 kalendárnych dní pred realizáciou podujatia v rámci podporeného projektu poslať pozvánku alebo oznámenie o uskutočnení podujatia s uvedením programu, termínu a miesta realizácie na e-mailovú adresu vyzva2020@vicepremier.gov.sk, v ktorom uvedie číslo zmluvy o poskytnutí dotácie na projekt. Pozvánka musí byť zreteľne označená textom: „Realizované s finančnou podporou Úradu podpredsedu vlády Slovenskej republiky pre investície a informatizáciu – program Podpora regionálneho rozvoja“ a logom Úradu podpredsedu vlády Slovenskej republiky pre investície a informatizáciu.
1. **OPRÁVNENÉ A NEOPRÁVNENÉ VÝDAVKY**
	1. Výdavok je oprávnený, ak spĺňa všetky nasledujúce kritériá:
2. je vynaložený oprávneným subjektom, t. j. prijímateľom,
3. je vynaložený v súlade so všeobecne záväznými platnými právnymi predpismi Slovenskej republiky;
4. vznikol v oprávnenom období podľa časti 4 Výzvy;
5. je odôvodnene vynaložený na realizáciu oprávnených aktivít v zmysle schválenej žiadosti o dotáciu na projekt;
6. spĺňa podmienky hospodárnosti a účelnosti;
7. je skutočne a preukázateľne vynaložený, t. j. je doložený príslušnými faktúrami, prípadne účtovnými dokladmi rovnakej dôkaznej hodnoty a dokladom o úhrade v súlade so zákonom o účtovníctve;
8. je zaznamenaný v súlade so zákonom o účtovníctve v účtovných knihách na základe účtovných dokladov, pričom účtovníctvo musí byť vedené úplne, preukázateľne, správne, zrozumiteľne a spôsobom zaručujúcim trvalosť účtovných záznamov;
9. v prípade prác, tovarov a služieb od tretích subjektov, tieto boli obstarané v súlade so Zákonom o verejnom obstarávaní.
	1. Neoprávnenými výdavkami sú:
10. výdavky, ktoré nespĺňajú základné podmienky oprávnenosti uvedené v ods. 5.1. tohto článku;
11. výdavky podporujúce hospodársku činnosť, okrem výdavkov preukazujúcich lokálny charakter;
12. výdavky súvisiace s propagáciou a marketingom napr. územia, produktov, služieb a subjektov (okrem propagácie zrealizovaných aktivít podporeného projektu);
13. výdavky na splácanie úverov, pôžičiek a úrokov z úverov a pôžičiek vrátane úrokov z omeškania, zmluvných pokút a sankcií uložených podľa osobitných predpisov (napr. pokuta, odvod, penále a pod.) a iných obdobných sankcií;
14. výdavky na súdne a správne poplatky;
15. výdavky na úhradu záväzkov alebo refundáciu výdavkov prijímateľa dotácie na projekt z predchádzajúcich rokov;
16. výdavky na krytie majetkovej účasti v inej právnickej osobe alebo na založenie alebo zriadenie inej právnickej osoby ako rozpočtovej organizácie alebo príspevkovej organizácie;
17. výdavky na finančné zabezpečenie možných budúcich dlhov a čiastky odložené ako rezervy;
18. osobné výdavky: výdavky na cenu práce odborných zamestnancov žiadateľa o dotáciu realizujúcich aktivity projektu na základe pracovnoprávnych vzťahov alebo obdobných pracovných vzťahov vrátane zamestnancov na základe dohôd vykonávaných mimo pracovného pomeru,
19. výdavky na úhradu dane z pridanej hodnoty (DPH), ktorá je návratná prijímateľovi akýmkoľvek spôsobom, a to aj v prípade, ak ju prijímateľ v skutočnosti nezíska späť;
20. výdavky na poistenie osôb a majetku, zákonné poistenie vozidla, havarijné poistenie vozidla;
21. výdavky na prenájom kancelárskych priestorov, vodné, stočné, plyn, elektrina, vykurovanie;
22. výdavky na servis, údržbu a opravy dopravných prostriedkov;
23. výdavky na nákup kolkov a cenín;
24. výdavky na plnenie poskytované zamestnancovi v súvislosti so zamestnaním podľa zákona č. 311/2001 Z. z. Zákonník práce v znení neskorších predpisov (ďalej len „Zákonník práce“), osobitných predpisov, kolektívnej zmluvy alebo pracovnej zmluvy, ktoré nemá charakter mzdy v zmysle § 118 ods. 2 Zákonník práce okrem cestovných náhrad a výdavkov na plnenie poskytované zamestnávateľom zamestnancovi za prácu v zmysle § 118 ods. 3 Zákonník práce;
25. výdavky na nemocenské dávky hradené zo strany Sociálnej poisťovne;
26. výdavky na odstupné a odchodné;
27. výdavky na štipendiá,
28. bankové poplatky.
	1. Oprávnené výdavky podporeného projektu sa členia na bežné a kapitálové. Sú zadelené do skupín, ktorých označenie vychádza zo syntetických účtov rámcovej účtovej osnovy platných v sústave podvojného účtovníctva v súlade s príslušným opatrením Ministerstva financií SR v zmysle § 4 ods. 2 Zákona o účtovníctve.
	2. Medzi kapitálové výdavky patria skupiny oprávnených výdavkov:
29. dlhodobý nehmotný majetok (označenie 01X): výdavky na dlhodobý nehmotný majetok, ktorého ocenenie je ustanovené zákonom o dani z príjmov a doba použiteľnosti dlhšia ako jeden rok, účtované v zmysle platných postupov pre účtovanie v sústave podvojného účtovníctva, najmä na nasledovných účtoch: 013 – Softvér, 014 – Oceniteľné práva, 018 – Drobný dlhodobý nehmotný majetok, 019 – Ostatný dlhodobý nehmotný majetok.
30. obstaranie stavieb (označenie 021): výdavky na výstavbu stavieb a výdavky na technické zhodnotenie stavieb (výdavky na dokončené nadstavby, prístavby a stavebné úpravy, rekonštrukcie a modernizácie), účtované v zmysle platných postupov pre účtovanie v sústave podvojného účtovníctva na účte 021 - Stavby. Výstavba/technické zhodnotenie stavby musí byť nevyhnutná a musí priamo súvisieť s realizáciou projektu. Počas realizácie projektu sa za oprávnené budú považovať výdavky na výstavbu stavby/technické zhodnotenie stavby, ktoré sú až do času zaradenia stavby/technického zhodnotenia stavby do užívania zaznamenávané v skupine výdavkov 04 – Obstaranie dlhodobého majetku, na účte 042 – Obstaranie dlhodobého hmotného majetku. dlhodobý hmotný majetok (označenie 02X): výdavky na dlhodobý hmotný majetok, ktorého ocenenie je ustanovené zákonom o dani z príjmov a doba použiteľnosti dlhšia ako jeden rok, účtované v zmysle platných postupov pre účtovanie v sústave podvojného účtovníctva najmä na nasledovných účtoch: 022 – Samostatné hnuteľné veci a súbory hnuteľných vecí, 023 – Dopravné prostriedky, 028 – Drobný dlhodobý hmotný majetok, 029 – Ostatný dlhodobý hmotný majetok.
	1. Medzi bežné výdavky patria skupiny oprávnených výdavkov:
31. spotrebované nákupy (označenie 50X): výdavky účtované najmä na účte 501 – Spotreba materiálu. V prípade využitia cestného motorového vozidla prijímateľa, sú oprávneným výdavkom len spotrebované PHM v rámci pracovných ciest vlastnej odbornej pracovnej sily priamo súvisiacich s realizáciou aktivít projektu. Oprávnený výdavok za spotrebované PHM určí prijímateľ prepočtom na základe najazdených kilometrov, ceny PHM platnej v čase použitia služobného vozidla a spotreby PHM uvedenej v technickom preukaze služobného vozidla;
32. služby (označenie 51X): výdavky účtované v zmysle platných postupov pre účtovanie v sústave podvojného účtovníctva najmä na nasledovných účtoch: 512 – Cestovné, 518 – Ostatné služby. Výdavky na občerstvenie na 1 osobu sú oprávnené maximálne do výšky 4,50 eur. V rámci cestovných výdavkov na dopravu autobusom, vlakom alebo lietadlom je oprávneným výdavkom úhrada cestovného v 2. triede alebo ekonomickej triede (výdavky za cestu prvej triedy sú oprávnené len do výšky cestovného v 2. triede alebo ekonomickej triede);
	1. Výdavky vymenované v rámci skupín oprávnených výdavkov v ods. 5.4 a 5.5 nie sú vyčerpávajúce, posúdenie oprávnenosti výdavku podľa všeobecných kritérií oprávnenosti výdavkov definovaných v ods. 5.1 je na konečnom rozhodnutí poskytovateľa.
33. **PODMIENKY POSKYTNUTIA DOTÁCIE A ZMENA PODMIENOK DOTÁCIE**
	1. Dotáciu je možné poskytnúť žiadateľovi za predpokladu, že splní všetky zákonom stanovené podmienky, podmienky uvedené vo Výzve a v jej prílohách a v iných záväzných právnych predpisoch.
	2. Poskytovateľ poukáže dotáciu bezhotovostným prevodom jednorazovo na bankový účet prijímateľa uvedený v záhlaví zmluvy o poskytnutí dotácie na projekt.
	3. Zmena účelu, na ktorý bola dotácia poskytnutá a zmena výšky dotácie po podpise zmluvy o poskytnutí dotácie na projekt nie je prípustná, ostatné zmeny sú prípustné, iba ak nedôjde k zmene účelu podporeného projektu.
	4. Prijímateľ je povinný preukázateľne doručiť písomné oznámenie o zmene do 14 dní odo dňa vzniku zmeny, ak ide o nepodstatnú zmenu v zmluve o poskytnutí dotácie na projekt na adresu sídla poskytovateľa.
	5. Nepodstatnou zmenou sa rozumie najmä zmena:
34. štatutárneho orgánu prijímateľa;
35. sídla prijímateľa;
36. zmena bankového spojenia prijímateľa.
	1. Prijímateľ je povinný bezodkladne písomne požiadať o schválenie zmeny v prípade, ak ide o podstatnú zmenu v odporúčanej žiadosti o dotáciu na projekt. O podstatnej zmene na základe písomnej odôvodnenej žiadosti prijímateľa rozhoduje poskytovateľ, pričom o svojom rozhodnutí informuje prijímateľa do 14 dní odo dňa doručenia žiadosti prijímateľa.
	2. Podstatnou zmenou sa rozumie najmä zmena:
37. štruktúry výdavkov uvedených v schválenom rozpočte projektu vyššej ako 30 % v rámci jednotlivých položiek štruktúrovaného rozpočtu,
38. zaradenie nového výdavku alebo zvýšenie počtu jednotiek niektorého výdavku uvedeného v pláne jednotlivých aktivít podporeného projektu odporúčanej žiadosti o poskytnutie dotácie na projekt. Súčasťou písomnej žiadosti prijímateľa je v tomto prípade zdôvodnenie navrhovanej zmeny v súlade s čl. 4 ods. 2 písm. f) Záväznej metodiky a preukázanie, že prijatím navrhovanej zmeny nedôjde k prekročeniu výšky kapitálových alebo bežných výdavkov uvedených v rozpočte podporeného projektu uvedených v ods. 4 prílohy č.1 zmluvy o poskytnutí dotácie na projekt,
	1. Prijímateľ je povinný písomne požiadať o schválenie zmeny v zmluve o poskytnutí dotácie na projekt formou jej dodatku najneskôr 15 dní pred uplynutím lehoty na použitie dotácie v prípade, ak ide o zásadnú zmenu.
	2. Zásadnou zmenou sa rozumie najmä:
	3. zmena Lehoty na použitie dotácie;
	4. zmena termínu na vyúčtovanie dotácie.
	5. V prípade pochybností prijímateľa o tom, či je zmena nepodstatná, podstatná alebo zásadná, je povinný požiadať o stanovisko poskytovateľa, pričom stanoviskom poskytovateľa je viazaný. V prípade, ak zmena, ktorú prijímateľ oznámil poskytovateľovi podľa ods. 6.4. tohto článku ako nepodstatnú zmenu, nie je podľa odôvodneného stanoviska poskytovateľa nepodstatnou zmenou, poskytovateľ je oprávnený neakceptovať oznámenie prijímateľa, ak toto svoje odôvodnené stanovisko prijímateľovi oznámi bezodkladne po doručení oznámenia o nepodstatnej zmene. Ak poskytovateľ neakceptuje oznámenie prijímateľa podľa predchádzajúcej vety, prijímateľ je povinný postupovať pri zmene zmluvy o poskytnutí dotácie na projekt iba podľa ods. 6.8. tohto článku.
39. **ŠTÁTNA POMOC**
	1. Poskytnutím dotácie nesmie dôjsť k poskytnutiu neoprávnenej štátnej pomoci. [[3]](#footnote-3)
	2. Prijímateľ je pri prijatí a použití dotácie povinný vykonať všetky úkony smerujúce k tomu, aby poskytnutím dotácie nedošlo k poskytnutiu neoprávnenej štátnej pomoci. V prípade, ak by poskytnutie dotácie alebo jej časti bolo poskytnutím neoprávnenej štátnej pomoci alebo by sa takým ukázalo neskôr, prijímateľ je povinný vrátiť dotáciu alebo jej časť a prípadnú inú neoprávnenú štátnu pomoc.
40. **SPÔSOB A OBSAH VYÚČTOVANIA POSKYTNUTEJ DOTÁCIE**
	1. Prijímateľ je povinný zaslať Vyúčtovanie tak, aby obsahovalo všetky listinné dôkazy preukazujúce účel použitia dotácie a skutočnosti vzťahujúce sa na použitie dotácie.
	2. Prijímateľ je povinný predložiť Vyúčtovanie v jednom originálnom vyhotovení vrátane všetkých požadovaných príloh. Vyúčtovanie pozostáva zo záverečnej správy o realizácii podporeného projektu, finančného vyúčtovania reálnych oprávnených výdavkov podporeného projektu a dokumentácie z procesu verejného obstarávania jednotlivých zákaziek v zmysle Zákona o verejnom obstarávaní alebo dokumentácie zákaziek, na ktoré sa pôsobnosť zákona o verejnom obstarávaní nevzťahuje (ak relevantné).
	3. Prijímateľ je povinný zaslať originál Vyúčtovania, v termíne ktorý je uvedený v článku III odsek 1 zmluvy o poskytnutí dotácie na projekt na adresu poskytovateľa. Obálku je potrebné viditeľne označiť slovami: „Podpora regionálneho rozvoja 2020 – vyúčtovanie“.
	4. Záverečná správa o realizácii projektu obsahuje najmä písomnú správu s podrobným hodnotením účelu a priebehu realizácie. Referenčným dokumentom je žiadosť o poskytnutie dotácie na projekt. V prípade dotácie na nehnuteľnosť žiadateľ predloží právoplatné stavebné povolenie alebo potvrdenie stavebného úradu o ohlásení stavby.
	5. Finančné vyúčtovanie musí byť vypracované v súlade so Zákonom o účtovníctve s predložením písomného prehľadu a čitateľných fotokópií dokladov preukazujúcich použitie dotácie, ako sú najmä: daňové doklady - faktúry, pokladničné doklady s náležitosťami podľa zákona č. 222/2004 Z. z. o dani z pridanej hodnoty v znení neskorších predpisov, kúpne zmluvy, zmluvy o dielo, objednávky, dodacie listy, preberací protokol, výpisy z účtu o prijatí dotácie, výberoch, bezhotovostných platbách a podobne. Súčasťou finančného vyúčtovania a finančného vyúčtovania spolufinancovania z vlastných zdrojov alebo z iných zdrojov je tiež:
41. celková rekapitulácia výdavkov s vyčíslením výšky celkovej vyčerpanej sumy z poskytnutej dotácie,
42. predloženie písomného vyhlásenia príslušného zodpovedného zamestnanca prijímateľa o formálnej a vecnej správnosti vyúčtovania,
43. uvedenie miesta, kde sa nachádzajú originály všetkých dokladov súvisiacich s podporeným projektom u prijímateľa,
44. doklad o odvedení výnosov z poskytnutej dotácie poskytovateľovi,
45. doklad o vrátení nevyčerpanej dotácie poskytovateľovi.
	1. Dokumentácia z procesu verejného obstarávania jednotlivých zákaziek alebo dokumentácia z procesu zadávania zákaziek, na ktoré sa pôsobnosť Zákona o verejnom obstarávaní nevzťahuje (ak relevantné) obsahuje kópie dokumentov preukazujúcich postup prijímateľa pri výbere dodávateľa tovarov, služieb alebo stavebných prác.
	2. Prijímateľ je pri čerpaní dotácie zadávaním zákaziek na dodanie tovarov, stavebných prác a služieb potrebných pre realizáciu aktivít podporeného projektu povinný postupovať v súlade so Zákonom o verejnom obstarávaní.
	3. Prijímateľ predloží poskytovateľovi kompletnú dokumentáciu k verejnému obstarávaniu vo fáze po podpise zmluvy s úspešným uchádzačom v lehote, ktorá je uvedená v článku III odsek 1 zmluvy o poskytnutí dotácie na projekt. Ustanovenia tohto článku sa primerane vzťahujú aj na zákazky, na ktoré sa nevzťahuje pôsobnosť Zákona o verejnom obstarávaní, ktoré prijímateľ predkladá na kontrolu po podpise zmluvy s dodávateľom.
	4. V prípade nadlimitných zákaziek a podlimitných zákaziek bez využitia elektronického trhoviska bude dokumentácia predložená poskytovateľovi po podpise zmluvy s úspešným uchádzačom. V prípade zadávania zákazky s využitím elektronického trhoviska sa dokumentácia predkladá po vygenerovaní výslednej zmluvy príslušným elektronickým informačným systémom, po jej zverejnení v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov (ďalej len „zákon o slobode informácií“), pričom zmluva je už platná a účinná.
	5. V prípade, ak ide o zákazku s nízkou hodnotou podľa Zákona o verejnom obstarávaní, prijímateľ predkladá dokumentáciu po podpise zmluvy/zadaní objednávky úspešnému uchádzačovi.
	6. Za správnosť údajov uvedených vo Vyúčtovaní zodpovedá osoba, ktorá podpisuje Vyúčtovanie a štatutárny orgán prijímateľa.
	7. Prijímateľ predkladá Vyúčtovanie len na predpísaných formulároch, ktoré sú zverejnené na webovom sídle gestora: <https://www.vicepremier.gov.sk/sekcie/dotacie/index.html>.
	8. Prijímateľ je povinný pri použití a Vyúčtovaní poskytnutej dotácie dodržiavať platné právne predpisy a podmienky uvedené v zmluve o poskytnutí dotácie na projekt a vo VZP.
	9. Ak je prijímateľ dotácie povinný poslať finančné prostriedky (vrátenie dotácie alebo odvod čistých výnosov) na účet poskytovateľa, postupuje nasledovne:
		1. ak vracia dotáciu alebo jej časť v priebehu roka 2020, je povinný finančné prostriedky vrátiť na výdavkový účet poskytovateľa č. SK52 8180 0000 0070 0055 7142 vedený v Štátnej pokladnici s uvedením variabilného symbolu: č. zmluvy2020 (xxxx2020); najneskôr v lehote určenej na Vyúčtovanie poskytnutej dotácie, ktorá je uvedená v článku III odsek 1 zmluvy o poskytnutí dotácie na projekt. Prijímateľ zároveň zašle písomné avízo o platbe;
		2. ak vracia dotáciu alebo jej časť v roku 2021, je povinný finančné prostriedky vrátiť na depozitný účet poskytovateľa č. SK77 8180 0000 0070 0055 7177 vedený v Štátnej pokladnici s uvedením variabilného symbolu: č. zmluvy2020 (xxxx2020); najneskôr v lehote určenej na Vyúčtovanie poskytnutej dotácie, ktorá je uvedená v článku III odsek 1 zmluvy o poskytnutí dotácie na projekt. Prijímateľ zároveň zašle písomné avízo o platbe;
		3. ak vracia všetky výnosy (rozdiel medzi čistým úrokom vzniknutým zo sumy poskytnutej dotácie po odpočítaní alikvotnej časti poplatku za vedenie účtu prijímateľa, prípadne celého poplatku) z finančných prostriedkov, ktoré boli pripísané na jeho účet, nakoľko tieto sú príjmom štátneho rozpočtu Slovenskej republiky v zmysle ustanovenia § 7 odseku 1 písm. m) Zákona o rozpočtových pravidlách. Prijímateľ vráti výnosy na účet poskytovateľa SK74 8180 0000 0070 0055 7134 vedený v Štátnej pokladnici s uvedením variabilného symbolu: č. zmluvy 2020 (xxxx2020); najneskôr v lehote určenej na Vyúčtovanie poskytnutej dotácie, ktorá je uvedená v článku III odsek 1 zmluvy o poskytnutí dotácie na projekt. Prijímateľ zároveň zašle písomné avízo o platbe;
46. **KONTROLA POUŽITIA DOTÁCIE A SANKCIE**
	1. Kontrolu dodržania rozsahu použitia dotácie, účelu, na ktorý bola dotácia použitá, a ďalších podmienok dohodnutých v zmluve o poskytnutí dotácie na projekt, ako aj správnosti Vyúčtovania a vecnej realizácie podporeného projektu je oprávnený vykonať zamestnanec poskytovateľa a kontrolné orgány Slovenskej republiky v zmysle Zákona o finančnej kontrole a audite a Zákona o verejnom obstarávaní. Prijímateľ sa zaväzuje umožniť zamestnancom poskytovateľa a kontrolným orgánom Slovenskej republiky výkon kontroly podľa predchádzajúcej vety.
	2. Ak dokumentácia k Vyúčtovaniu nie je kompletná, požiada poskytovateľ o jej doplnenie.
	3. Ak poskytovateľ zašle prijímateľovi žiadosť o vysvetlenie alebo doplnenie dokumentácie k Vyúčtovaniu, určí v tejto žiadosti primeranú lehotu na zaslanie tohto vysvetlenia alebo doplnenia zo strany prijímateľa. Doplnením dokumentácie nemôže dôjsť k zmene pôvodne predložených dokladov, resp. údajov v nich uvedených.
	4. Ak poskytovateľ zistí nedostatky v predloženom Vyúčtovaní, v takom prípade uvedie identifikované nedostatky v návrhu správy z kontroly a poskytne prijímateľovi primeranú lehotu na podanie námietok. Ak poskytovateľ zistí pri kontrole postupov verejného obstarávania nedostatky, ktoré mali alebo mohli mať vplyv na výsledok Verejného obstarávania, alebo zistí nedostatky v postupoch, na ktoré sa nevzťahuje pôsobnosť Zákona o verejnom obstarávaní, odporučí prijímateľovi súhlasiť s finančnou opravou v zmysle prílohy č. 3 zmluvy o poskytnutí dotácie na projekt.
	5. V prípade, že prijímateľ zašle v určenej lehote námietky, je poskytovateľ povinný ich vyhodnotiť a v prípade ich úplnej alebo čiastočnej opodstatnenosti, zohľadniť ich v správe z kontroly. V prípade, že námietky prijímateľa sú neopodstatnené, neboli podané alebo boli podané po lehote, vypracuje poskytovateľ správu z kontroly, pričom záverom administratívnej finančnej kontroly je odporúčanie na súhlas s navrhnutou finančnou opravou, ak boli identifikované nedostatky, ktoré mali alebo mohli mať vplyv na výsledok Verejného obstarávania alebo iné odporúčania, ak boli identifikované nedostatky, ktoré nemali ani nemohli mať vplyv na výsledok Verejného obstarávania. Správa z kontroly zároveň obsahuje odporúčania na odstránenie zistených nedostatkov, ktoré je prijímateľ povinný v primeranej lehote odstrániť a zaslať poskytovateľovi súvisiacu dokumentáciu, pričom poskytovateľ skontroluje, či prijímateľ odstránil protiprávny stav v súlade s návrhom správy a správou z kontroly.
	6. Ak poskytovateľ nezistí nedostatky v predloženom Vyúčtovaní, vypracuje správu z kontroly.
	7. Prijímateľ je povinný vrátiť poskytovateľovi dotáciu alebo jej časť:
47. ktorá nebola použitá na účel dohodnutý v čl. I. ods. 1 zmluvy o poskytnutí dotácie na projekt a v Prílohe č. 1 zmluvy o poskytnutí dotácie na projekt,
48. ktorú nevyčerpal do výšky poskytnutej dotácie, a ktorá presahuje sumu 5 eur,
49. ktorá nebola použitá na dohodnutý účel uvedený v čl. I. ods. 1 zmluvy o poskytnutí dotácie na projekt a v Prílohe č. 1 zmluvy o poskytnutí dotácie na projekt z dôvodu, že voči majetku prijímateľa je vedené konkurzné konanie, prijímateľ je v konkurze, v reštrukturalizácii, bol voči prijímateľovi zamietnutý návrh na vyhlásenie konkurzu pre nedostatok majetku, prijímateľ je v likvidácii alebo je voči nemu vedený výkon rozhodnutia,
50. ak sa preukáže, že v žiadosti alebo v dokumentoch, ktoré sú jej prílohami prijímateľ uviedol nepravdivé informácie,
51. ak prijímateľ poruší povinnosť podľa ods. 9.3. VZP,
52. ak poskytovateľ zistí nedostatky podľa ods. 9.5. VZP,
53. ak použije dotáciu na výdavky, ktoré nebudú uvedené v pláne jednotlivých aktivít podporeného projektu a celkovom rozpočte podporeného projektu vrátane jeho zmien schválených postupom podľa čl. 6 ods. 6.6 VZP,
54. ak prijímateľ porušil Zákon o verejnom obstarávaní a tieto porušenia mali alebo mohli mať vplyv na výsledok Verejného obstarávania.
	1. Povinnosť prijímateľa vrátiť poskytnuté finančné prostriedky sa vzťahuje aj na prípad, ak poskytovateľ zistí skutočnosť podľa predchádzajúceho odseku z predloženého Vyúčtovania. Povinnosť sa vzťahuje na vrátenie takej výšky finančných prostriedkov, ktorú vyčísli poskytovateľ na základe zistených nedostatkov. Prijímateľ je povinný vrátiť tieto finančné prostriedky do 15 kalendárnych dní odo dňa doručenia správy z kontroly, v ktorej vyčísli presnú výšku finančných prostriedkov.
	2. Ak realizáciou podporeného projektu nedôjde k naplneniu výstupových ukazovateľov stanovených v prílohe č. 1 zmluvy o poskytnutí dotácie na projekt, prijímateľ je povinný túto skutočnosť odôvodniť v správe o realizácii podporeného projektu. Ak poskytovateľ neakceptuje odôvodnenie podľa predchádzajúcej vety, je oprávnený požadovať vrátenie časti dotácie, ktorú vyčísli na základe dosiahnutej hodnoty výstupového ukazovateľa.
	3. Prijímateľ je povinný oznámiť poskytovateľovi všetky zmeny a skutočnosti, ktoré majú vplyv alebo súvisia s plnením zmluvy o poskytnutí dotácie na projekt alebo sa jej akýmkoľvek spôsobom týkajú alebo môžu týkať, a to aj v prípade, ak má prijímateľ čo i len pochybnosť o dodržiavaní svojich záväzkov vyplývajúcich zo zmluvy o poskytnutí dotácie na projekt, a to do 14-tich dní odo dňa ich vzniku.
	4. Nedodržanie zmluvne dohodnutých podmienok sa považuje za porušenie finančnej disciplíny a bude podliehať sankciám podľa § 31 Zákona o rozpočtových pravidlách.
	5. Pred riadnym splnením záväzkov podľa zmluvy o poskytnutí dotácie na projekt, t. j. pred skončením jej platnosti, môže poskytovateľ odstúpiť od zmluvy o poskytnutí dotácie na projekt v prípade, ak je to uvedené v zákone alebo v zmluve o poskytnutí dotácie na projekt alebo v týchto VZP. V súlade so zmluvou o poskytnutí dotácie na projekt je poskytovateľ oprávnený odstúpiť od zmluvy o poskytnutí dotácie na projekt v prípadoch podstatného porušenia tejto zmluvy, ktorými sú nasledujúce prípady:
55. sa preukáže, že údaje v žiadosti o poskytnutie dotácie na projekt a dokladoch, na základe ktorých poskytovateľ rozhodol o poskytnutí dotácie, boli nepravdivé, neúplné, zavádzajúce alebo sfalšované,
56. prijímateľ bezdôvodne pozastavil realizáciu podporeného projektu, alebo tento nerealizoval v rozsahu podľa čl. I ods. 1 zmluvy o poskytnutí dotácie na projekt a Prílohy č. 1 zmluvy o poskytnutí dotácie na projekt,
57. sa právoplatne preukáže spáchanie trestného činu v súvislosti s realizáciou podporeného projektu,
58. prijímateľ použije dotáciu alebo jej časť v rozpore so zmluvou o poskytnutí dotácie na projekt alebo týmito VZP.
	1. Odstúpenie od zmluvy o poskytnutí dotácie na projekt je účinné dňom doručenia písomného oznámenia poskytovateľa o odstúpení od zmluvy o poskytnutí dotácie na projekt prijímateľovi, a to prostredníctvom doporučenej zásielky poštou. Na doručovanie oznámenia poskytovateľa o odstúpení od zmluvy o poskytnutí dotácie na projekt sa primerane aplikujú ustanovenia článku 4 VZP. Odstúpením od zmluvy o poskytnutí dotácie na projekt nezanikajú nároky poskytovateľa vyplývajúce z porušenia finančnej disciplíny ukladané v súlade so Zákonom o rozpočtových pravidlách.
59. **PRECHODNÉ A ZÁVEREČNÉ USTANOVENIA**
	1. Znenie VZP schvaľuje štatutárny orgán poskytovateľa alebo ním poverená osoba. VZP nadobúdajú platnosť dňom ich podpisu štatutárnym orgánom poskytovateľa alebo ním poverenou osobou a účinnosť dňom ich zverejnenia na internetovej stránke <https://www.vicepremier.gov.sk/sekcie/dotacie/index.html>.
	2. Zmluvné strany sa dohodli a súhlasia, že poskytovateľ má právo jednostranne meniť VZP. Nové znenie VZP zverejní poskytovateľ na svojej internetovej stránke <https://www.vicepremier.gov.sk/sekcie/dotacie/index.html> spolu s určením ich platnosti a účinnosti. V takomto prípade poskytovateľ bezodkladne oznámi prijímateľovi, že došlo k zmene VZP.
1. \* nehodiace sa prečiarknite [↑](#footnote-ref-1)
2. uvádza sa, ak sa dotácia poskytuje na stavebné alebo rekonštrukčné práce; [↑](#footnote-ref-2)
3. Článok 107 ods. 1 Zmluvy o fungovaní Európskej únie. [↑](#footnote-ref-3)